
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru respingerea Ordonanţei de urgenţă a Guvernului nr. 127/2004 privind preluarea de către Autoritatea pentru Valorificarea Activelor Statului a unor creanţe neperformante de la Banca Română pentru Dezvoltare S.A. – Groupe Société Générale, cu care comisia noastră a fost sesizată în fond cu adresa Biroului Permanent nr.  P.L.-X 69 din 7 martie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege pentru respingerea Ordonanţei de urgenţă 
a Guvernului nr. 127/2004 privind preluarea de către Autoritatea 
pentru Valorificarea Activelor Statului a unor creanţe neperformante 
de la Banca Română pentru Dezvoltare S.A. – Groupe Société Générale
Cu adresa nr. P.L.-X 69 din 7 martie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru respingerea Ordonanţei de urgenţă a Guvernului nr. 127/2004 privind preluarea de către Autoritatea pentru Valorificarea Activelor Statului a unor creanţe neperformante de la Banca Română pentru Dezvoltare S.A. – Groupe Société Générale.
La întocmirea raportului s-a avut în vedere avizul Consiliului Legislativ.
Prezentul proiect de Lege avea ca obiect de reglementare crearea cadrului legal pentru preluarea de către Autoritatea pentru Valorificarea Activelor Statului prin contract de cesiune de creanţă de la B.R.D. -  S.A. – Groupe Société Générale a contravalorii creditului acordat S.C. „Prisma Town” S.A. în sumă de 7,2 milioane USD şi compensarea acestei creanţe cu titluri de stat  scadente la 3 ani de la data emiterii.
Operaţiunea financiară susmenţionată urmărea posibilitatea constituirii unui parc industrial prin transferarea bunurilor ce fac obiectul garanţiilor creditului în cauză prin Hotărâre a Guvernului către Ministerul Comunicaţiilor şi Tehnologiei Informaţiilor.

Menţionăm că ulterior B.R.D. -  S.A. – Groupe Société Générale a transmis în scris A.V.A.S. renunţarea la cesionarea creanţei respective.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Guvernului domnul Gzerkò Làszlò – vicepreşedinte – Autoritatea pentru Valorificarea Activelor Statului.
La lucrările comisiei au participat  25  deputaţi, din totalul de 27 membri ai comisiei.

Raportul comisiei a fost adoptat cu 13 voturi pentru, 6 voturi împotrivă din voturile celor prezenţi.
Proiectul de Lege a fost adoptat de Senat în şedinţa din data de 28 februarie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru respingerea Ordonanţei de urgenţă a Guvernului nr. 127/2004 privind preluarea de către Autoritatea pentru Valorificarea Activelor Statului a unor creanţe neperformante de la Banca Română pentru Dezvoltare S.A. – Groupe Société Générale, în şedinţa din data de 8 martie 2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentar:
             Bărdiţă Mariana

             Ene Giorgiana

             Onete Alexandru

